"Sevilya" jamoasining 27 yoshli ispaniyalik yarimhimoyachisi Visente Iborra "Barselona" jamoasining qiziqishlari doirasiga tushdi. Kataloniyaliklar bosh murabbiyi Luis Enrike bu futbolchining sotib olinishiga jiddiy qiziqish bildirmoqda. U jamoa prezidenti Xosep Bartomeudan Iborrani transfer qilishni so‘ragan. Ayni vaqtda Bartomeu bu boradagi harakatlarini boshlagan. Ma’lumot uchun, Iborra yakunlangan mavsumda "Sevilya" tarkibida Ispaniya chempionatining 26 o‘yinida maydonga tushdi hamda 7 gol urib, bir marta golli pasni amalga oshirdi.